Document ID: 31997D0092

ΑΠΟΦΑΣΗ ΤΟΥ ΣΥΜΒΟΥΛΙΟΥ της 27ης Ιανουαρίου 1997 με την οποία εξουσιοδοτείται το Βασίλειο της Σουηδίας να εφαρμόσει ή να συνεχίσει να εφαρμόζει σε ορισμένα πετρελαιοειδή που χρησιμοποιούνται για ειδικούς σκοπούς μειώσεις ή απαλλαγές των ειδικών φόρων κατανάλωσης σύμφωνα με τη διαδικασία που προβλέπεται στο άρθρο 8 παράγραφος 4 της οδηγίας 92/81/ΕΟΚ (97/92/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/81/ΕΟΚ του Συμβουλίου, της 19ης Οκτωβρίου 1992, για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή (1), και ιδίως το άρθρο 8 παράγραφος 4,
την πρόταση της Επιτροπής,
Εκτιμώντας:
ότι, δυνάμει του άρθρου 8 παράγραφος 4 της οδηγίας 92/81/ΕΟΚ, το Συμβούλιο, αποφασίζοντας ομόφωνα έπειτα από πρόταση της Επιτροπής, μπορεί να εξουσιοδοτήσει ένα κράτος μέλος να χορηγήσει απαλλαγές ή μειώσεις του ειδικού φόρου κατανάλωσης που επιβάλλεται στα πετρελαιοειδή για λόγους που συνδέονται με ορισμένες ειδικές πολιτικές 7
ότι οι σουηδικές αρχές κοινοποίησαν στην Επιτροπή την πρόθεσή τους να εφαρμόσουν μείωση των ειδικών φόρων κατανάλωσης στα πετρελαιοειδή που χρησιμοποιούνται για βιομηχανικούς σκοπούς, η οποία προβλέπεται από την πράξη προσχώρησης του 1994 7
ότι το Βασίλειο της Σουηδίας επιθυμεί να εφαρμόσει μειωμένο συντελεστή του ειδικού φόρου κατανάλωσης για τα πετρελαιοειδή χρησιμοποιώντας, συγχρόνως, συντελεστή χαμηλότερο του γενικού επιπέδου και μειωμένο συντελεστή για τις επιχειρήσεις που έχουν πολύ υψηλή κατανάλωση ενέργειας 7
ότι τα άλλα κράτη μέλη ενημερώθηκαν σχετικά με την κοινοποίηση αυτή 7
ότι η Επιτροπή και όλα τα κράτη μέλη δέχονται ότι η εν λόγω απαλλαγή δικαιολογείται για λόγους βιομηχανικής πολιτικής και ότι δεν προκαλεί στρεβλώσεις του ανταγωνισμού ούτε παρεμποδίζει τη λειτουργία της εσωτερικής αγοράς 7
ότι η Επιτροπή εξετάζει τακτικά τις μειώσεις και απαλλαγές για να εξακριβώσει εάν συμβιβάζονται με τη λειτουργία της εσωτερικής αγοράς ή με την πολιτική της Κοινότητας στον τομέα της προστασίας του περιβάλλοντος 7
ότι το Συμβούλιο θα εξετάσει εκ νέου την κατάσταση το αργότερο στις 30 Ιουνίου 1997,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Μέχρι τις 30 Ιουνίου 1997 και σύμφωνα με το άρθρο 8 παράγραφος 4 της οδηγίας 92/81/ΕΟΚ και υπό την επιφύλαξη των υποχρεώσεων που προβλέπονται από την οδηγία 92/82/ΕΟΚ του Συμβουλίου, της 19ης Οκτωβρίου 1992, για την προσέγγιση των συντελεστών των ειδικών φόρων κατανάλωσης στα πετρελαιοειδή (2), το Βασίλειο της Σουηδίας εξουσιοδοτείται να εφαρμόσει μειωμένο συντελεστή ειδικού φόρου κατανάλωσης στα πετρελαιοειδή που χρησιμοποιούνται για βιομηχανικούς σκοπούς χρησιμοποιώντας, συγχρόνως, συντελεστή χαμηλότερο του γενικού επιπέδου και μειωμένο συντελεστή για τις επιχειρήσεις που έχουν πολύ υψηλή κατανάλωση ενέργειας, υπό τον όρο ότι οι εν λόγω συντελεστές θα τηρούν πάντοτε τους κατώτατους συντελεστές ειδικών φόρων κατανάλωσης για τα πετρελαιοειδή που προβλέπονται από το κοινοτικό δίκαιο και ότι δεν θα στρεβλώνουν τον ανταγωνισμό.
Άρθρο 2
Η παρούσα απόφαση απευθύνεται στο Βασίλειο της Σουηδίας.
Βρυξέλλες, 27 Ιανουαρίου 1997.

Labels: 18
2
14
1